
Bienestar economico: 


Un preocupacion continuo di gobierno Arubano 


Nos isla, igual cu tur comu- 
nidad, ta crece tur dia. Necesi- 
dadnan di e comunidad ta au- 
menta. E poblacion ta bira mas 
grandi. Pa percura pa bienes- 
tar economico di un poblacion 
mas grandi mester di mas acti- 
vidad economico, mas industria, 
mas comercio y mas empresa- 
nan cu ta presta servicionan. En 
bre.ve, mester di mas trabao pa 
e poblacion creciente por gana 
su pan diario„_.y mantene su ni- 
vel di bida. 

E percuracion pa aumenta e 
actividad economico, pa crea 
mas trabao pa por asegura bien- 
estar economico di un pueblo 
creciente, ta worde yama des- 
aroyo economico. E ta un res- 
ponsabilidad primario di tur 
gobierno moderno. 

Programanan pa Desaroyo 
Economico 

Den anjanan anterior, tempo 
cu industria petrolero tabata flo- 
rece, no tabata problema pa 
economia di Aruba tene paso 
cu e poblacion creciente. Sinem- 
bargo, despues di guerra a bini 
Un caida den potencia di indus- 
tria petrolero. -Pa complica e 
asunto, e retraso aki a bin çai 
casi pareuw cu advento di auto- 
nomia, esta cu aceptamento di . 
responsabilidad pa guia nos mes 
destino. 

Holanda, nos madre patria, a 
realisa cu mester duna yudanza 
na Antillas, su socio igual den 
Reino Holandes segun Statuut, 


y asina despues, di hopi deli- 
beracion, a keda estableci un 
Plan pa Desaroyo Economico. 
Luego afiliacion di Antillas na 
Comunidad Economico Europeo 
a habri e posibilidad pa Antillas, 
y Aruba, participa den e Fondo 
Europeo pa Desaroyo. 

E dos programanan di des- 
aroyo aki ta intenciona especial- 
mente pa projectonan di infra- 
..structura, ■ esta _ projectona'n cu 
ta establece e' condicionnan y 
haci posible atraccion di indus- 
tria. Projfectonan di infra-struc- 
tura por ta un caretera, un 
puente, un planta di awa of co- 
riente pa haci entrego na in- 
dustria, y hasta schoolnan pa 
entrega hendenan bon prepara 
pa traha den industria. 

SEGUNDA FASE 

E Programa pa Desaroyo 
Economico, cual ta worde aus- 
picia pa ' Holanda, actualmente 
ta den su segunda fase. E fase 
aki ta corre for di 1967 pa 
1971. Anteriormente tabatin un 
programa di projectonan ur- 
gente, cual despues a worde in- 
tegra den e promer fase. 

Ehecucion di e projectonan 
di seguada fase ta socede a base 
di un lista di preferencia, cual 
gobierno a establece na fin di 
anja pasa. E lista aki ta con- 
tene, entre e varios posibilidad- 
nan, e projectonan cu ta mas 
urgente y cu por contribui mas 
tanto na desaroyo economico di 
Aruba. Casi tur e projectopjjr^ 


di segunda fase ta den un es- 
tado avan?a di preparacion; al- 
gun hasta lo cuminza e anja 

Entre e projectonan cu muy 
pronto lo ta bai construccion 
tin un instalacion pa purifica 
awa usa. Un sistema di riool for 
di ciudad y for di Palm Beach 
lo hiba e awa usa pa e planta 
cu lo worde situa na Bubali. E 
total di e inversion lo ta 2.7 
million florin. ,• Cerca dj. haaf 
di Oranjestad lo worde institui 
un zona libre na un costo di 
casi Fls. 370,000. En conexion 
cu crecemento di e poblacion y 
entrego di mas awa na Lago 
awor cu e compania aki ta bai 
traha su planta di desulfuriza- 
cion, e planta di destilacion di 
awa na Balashi mester worde 
extendi cu un unidad capaz pa 
produci 6000 ton di awa pa 
dia. Esaki ta costa un otro 4.9 
milion florin. E tres projecto- 
nan aki sol ta nifica un inver- 
sion total di casi 8 milion flo- 

Tin varios projectonan mas cu 
lo sigi muy pronto. Por ehem- 
plo, en vista di e crecemento 
di e parti noord y noordwest di 
e isla, mester cambia e tuberia 
di distribucion di awa pa uno 
mas pisa. Esaki mester socede 
for di Balashi te Palm Beach. 
Pa' aumenta facilidadnan turis- 
tico lo mester bini un jachtha- 
ven y un golf course. E ultimo 
aki ta worde haci posible door 
di e planta pa purifica awa 
usa, loke ta bai haci posible pa 
e cantidad enorme di awa cu un 
^golf-course ta rekeri, bira dis- 


ponible na un prijs hustifica. 
Tres set di cas pa pueblo lo 
worde traha pa alivia e nece- 
sidad" grandi pa habitacion na 
un prijs modera. E casnan aki 
lo bini bon reparti riba e isla; 
un set na Tarabana cerca di 
Oranjestad, uno na Pos Chikito 
den centro di e isla, y uno na 
Rooi Congo poco pafor di San 
Nicolas. .Den cercania di Eagle 
Beach, ariba e anterior terreno 
di ccmpania Eagle, lo bini un 
urbanizacion moderno. E urba- 
nizacion aki lo satisface e ne- 
cesidad pa espacio pa casnan 
mas luhoso cerca di un bunita 

Vale la pena menciona cu, 
ademas di e segunda fase, Ho- 
landa tin un programa pa fi- 
nancia projectonan no-comercial 
mayor parti projectonan di in- 
dole social. Bao di e programa 
aki, por ehemplo, pueblo di San- 
ta Cruz lo haya un school com- 
pletamente npbo na Macuarima. 
Ta bao di e programa aki tam- 
be e varios edificionan distrital 
di Wit Gele Kruis a worde fi- 


FONDO EUROPEANO DI 
DESAROYO 

Anja pasa Aruba a haya siete 
school nobo y cinco extension 
di schoolnan existente bao di e 
programa di e Comunidad Eu- 
ropeo. E schoolnan aki, y nan 
mueble, a requeri un donacion 
di casi 3 Vi milion florin. Ac- 
tualmente ta bao construccion, 
cu fondos di e mes un fuente, 
e brug nobo over di Spaans 

Esfuerzonan Supiemental 


Lagoen y e seccion di caretera 
for di Spaans Lagoen te Pos 
Chikito. Mas den anja, nos 
ta spera cu por fin por ta asina 
leuw cu por cuminta cu con- 
struccion di e edificio nobo di 
vliegveld, na banda pa nord di 
e pista, cerca di Wayaca. No 
solamente e edificio nobo lo 

bieuw ta demasiado chikito, pero 
e situacion di trafico tambe lo 
worde drecha considerablemente. 
Vliegveld en efecto lo ta dos 
minuut for di stad ora e edifi- 
cio aki ta cla. E edificio aki 
lo costa mas cu 6V2 milion flo- 

Un ventaha grandi ta cu tur 
e fondonan di e Comunidad Eu- 
ropeo ta worde recibi como 
donacion. 


Aruba su nomber ta ser 
cada vez, menciona mas y mas 
den paisnan estranhero durante 
ultimo tempo. Projectonan di 
Gobierno pa lamta economia di 
nos Isla ta ser comenta masha 
favorablemente afo y asina nos 
ta mira cu interes pa Aruba 
ta creciendo, no solamente pa- 
sobra e projectonan en buska 
di un mayor progreso ta inte- 
resante riba nan mbs, sino tam- 
be pasobra nan ta ne mesun 
tempo, un prueba palpable di 
esfuerzonan dinamico cu ta ser 
hasi door di Gobierno di Aruba 
na bienestar general di henter 
e Isla. 

Tur luna Aruba ta ser nom- 
bra den diferente corant of re- 
vista. Ora no ta ariba projec' 
tonan di industrializacion, (pro- 
jecto di Disulfurizacion) ta riba 
Holiday Inn cu ya a cuminza 
su construccion caba of con- 
struccion di un campo di golf 


Manera a worde bisa anterior- 
nente, tanto e projectonan cu 
ta worde financia cu ayudo di 
Holanda, como esnan di e Co- 
munidad Europeo, ta principal- 
mente pa fortifica infra-structura 
di e lugar. Ora tur e provision 
y facilidadnan di infra-structura 
reahza, nan ta forma manera 
un fundeshi ariba cual mester 
sigui traha mas leuw. E infra- 
structura sol no ta suficiente; 
mester sigui construi ariba dje 
sino no vale la pena e inver- 

Pesey, e actual gobierno ta 
pone tanto enfasis ariba atrac- 
cion di empresanan nobo pa e 


etc. cual muy pronto lo ser 
principia cu ne. Tur dia turis- 
tanan ta yega aki y maske ta 
pa poco rato, nan ta keda en- 
canta cu e limpieza di nos ca- 
yanan di Oranjestad, cu e ar- 
ticulonan barata cu nan por 
cumpra y maske con hopi nan 
a tende di nos playanan, nan 
ta keda sinembargo sorprendi 
ora nan mira cu nan propio wo- 
wonan loke nan a tende cu ta 
bunita, pero loke nan nunca 
por a imagina nan mes asina 
mahestuoso. 

Y directamente e mesun mul' 
titud grandi di turistanan aki 
cu anualmente ta bishita nos 
Isla ta forma un fuente grandi 
di propaganda pa Aruba. Y 
asina anto den estranheria.. e 
interes y prestigio di Aruba ta 
creciendo di un forma tremen' 
do, cu hasta na cierto punto 
nos mester tene debido cuenta 


isla. E empresanan aki lo mester 
bini pa haci uso di e facilidad 
di infra-structura, pa haci e 
ultimo probechoso na su turno. 

Aruba cu su pobreza na ma- 
teria prima, sin embargo ta un 
sitio perfecto pa turismo. No 
ta di stranja anto cu e gobier- 
no actual ta concentra mayor es- 
fuerzo ariba construccion di 
hotelnan pa acomoda e turis- 
tanan aki. Tambe pa trece faci- 
lidadnan cu por tene e turista- 
nan ocupa mientras nan ta na 
Aruba, por ehemplo, golf course, 
convention hall, jachthaven, etc. 
Cu esfuerzonan di gobierno ta 
worde corona cu exito ta worde 
demonstra door di e hecho cu 
e anja aki Aruba lo haya casi 
300 kamber di hotel mas acerca; 
esta 209 na Holiday Inn cu lo 
habri probablemente na Sep- 
tember y 84 na Divi'Divi di cual 
un parti lo habri na Juli y un 
parti na November. Si e nego- 
ciacionnan cu ta worde conduci 
actualmente clausura segun de- 
seo, anto otro anja seguramente 
construccion lo cuminza ariba 
mas of menos 600 kamber nobo 
di hotel entre Eagle Beach y 
Palm Beach. E prestacion aki 


lo ta algo sin igual den desaro- 
yo turistico di ningun isla di 
tamanjo comparable cu Aruba. 

Mientras antes hopi hende ta- 
bata bao creencia cu azeta y 
turismo sol ta ofrece bon pros- 
pectonan pa Aruba, awor poco 
poco e idea ta gana terreno cu 
Aruba por atrae tambe indus- 
trianan liher, y hasta podiser 
algun pisa. Cu esaki na men- 
te nos gobernantenan ta den 
combersacion cu varios indus- 
tria, for di fabrica di verf te na 
fabrica di cos dushi. Tur esaki- 
nan ta yuda pa wanta nos eco- 
nomia; nan ta trece trabao y 
ganamento pa pueblo. 

Halto ariba lista di e empre- 
sanan cu por trece e salbacion 
economico di Aruba ta un pro- 
jecto inmenso, cual seguramen' 
te por worde realiza na bien- 
estar di nos tur, contal cu por 
haya e propio comprendemento 
y cooperacion. Esaki ta e pro- 
jecto di dry'dock pa duna ser- 
vicio na trafico maritimo den 
e regionnan aki. Cu un solo gol' 
pe, nos por tin un industria den 
rango di importancia cu Lago. 
Y ta pueblo ta beneficia. 



Holiday Inn of Aruba ta bayendo rapidamente den hal- 
to. Ne momentonan aki tin como 175 trahador den con- 
struccion di e Hotel aki. 


Interes pa Aruba di 
oden M di afor 

Na Santa Rosa pariba di Hooiberg e centro di agricultura y cria lo ser estableci. Riba e grafico nos por 
mira e trabaonan cu ta tumando lugar den e construccion di e diferente edificionan y un otro parti, unda ya caba 
tin algun mata planta y tuberianan cu a cuminza ser instála. 




E construccion di e brug na Balashi over di Qpaans Lagoen ta tumando forma. Pronto lo ser 
mandamento di e pilarnan na banda drechi riba e grdfico hlen tera. E brug aki ta ser construi cu fondo di E.E.G. 
y tan pronto cu e termina lo e ta un contribucion enorme pa seguridad di nos trafico. 

Na Pos Chikito tambe e trabaonan ta tumando forma. 
Aki un arboyon ta ser comtrui y a la vez e curva ta 
ser hpisi mas recto pa mas seguridad di e trafico pisa en- 
tre Oranjestad y Sam Nicolas. 



Riba e grafico nos por contempla e promer JfO kamber- 
nan di Dividivi Beach Hotél, cu ya caba ta den nan fase 
final. Aki tin como 80 trahador den construccion na 
trabao. 



Na Mahuma e trabaonan ta cogiendo forma. Prepara- 
cion di e tereno ta tumando lugar pa construccion di un 
brug aMnan. Esaki ta e curva conoci di ta masha pe- 
ligroso. 




Riba e dos graficonan aki nos por mira na bgnda robez unda e dry-dock eventualmemte lo ser construi. Riba 
e otro grafico unda ta intencion di habri u/n otro bokfi 'pa e h&af di Barcadera. Den fondo nos por mira un cantvdad 
di tankeronan den boka di hfiaf di San Nicolaas sperando riba nan turno. 

Aumento di 63.15 pct. den anja 1968 


Pa duna nos lektornan un 
bon idea di e aumento di tu' 
rismo den e ultimo 8 anja- 
nan, nos ta publica aki un 
grafico estadistica con e au- 
mento aki a tuma lugar. 

Si nos tuma bon nota di e 
aumento continuo di turismo 
na Aruba, anto nos por ripara 
con durante anja 1968 un au- 
mento grandi di 63.15% a tuma 
lugar. 

[-/-/-/-] 

PRONOSTICO PA ANJA 1969 

Segun un pronostico di Toe- 
risten-bureau pa anja 1969, ta 
sigur cu e fluho di turismo lo 
continua e anja aki pa Aruba. 
Ta ser calcula cu e anja aki 
por lo menos 58.500 turista lo 
bishita nos Isla y cu no ta 
imposibel cu e cifra aki Io sur- 
pasa 60.000. 

E cifra di 58.500 a ser cal- 
cula a base di e hecho cu Ho- 
liday Inn y Divi-divi Beach Ho- 
tel lo habri nan porta durante 
curso di e anja aki den luna 
di oktober, y tambe ariba e 
cifranan di anja pasa. 

E aumento pronostica aki ta 
di mas of menos 12 /2. %, y ta 
un pronosticacion minimo. 


Exactamente den cifras e di- 
ferencia aki ta cu e anja an- 
terior: Anja 1967: 31.873 tu- 
rista a bishita nos Isla y na anja 

1968: 52.002 turista, esta un 

aumento di exactamente 20.129 
turista mas cu na anja 1967. 

Y cada un di e turistanan 


aki riba nan mes ta forma, ma- 
nera nos a bisa caba, un fuente 
grandi di propaganda pa nos 
Isla di Aruba. 


GRAFICA ESTADISTICA DI TURISMO 

Durfmte anja, 1968 a tuma lugar un aumento tremendo 
di e cantidad di turista. Riba e grafico estadistica aTci 
nos ta mira con e linja di aumento ta core. 


E aumento di l2Vz c /c of sea 
6.500 turista aki ta nifica un 
averahe di aumento di mas of 
mencs 550 turista pa luna mas 
cu anja pasa. 

Y si nos tuma e cifranan di 
luna di januari 1969 na con- 
sideracion, anto nos ta ripara 
cu e averahe di e pronostica- 


cion calcula pa luna ya a ser 
surpasa cu un diferencia di 1.843 
turista; cu otro palabra un au- 
mento den luna di januari 
1969 di mas di 50% compara 
cu anja 1968. E averahe men- 
sual pues di- e pronostico pa 


1969 ya a ser surpasa cu un 
cantidad di 1.293 turista den 
Iuna di januari 1969. 

Y ta sigur cu e fluho aki lo 
continua den e anja aki y cu e 
cantidad di turista lo aumenta 
considerablemente. Ta cu hopi 


entusiasmo Pueblo di Aruba ta 
sperando ariba apertura di e 
dos Hotelnan nobo Holiday Inn 
of Aruba y Divi-divi Beach Ho- 
tel, pa asina por recibi e fluho 
di turistanan riba nos Isla cu 
brazanan habri. 

Aprobacion di construccion di school 
na Macuarima 


Cambio den 

Mientras cu e bishitanan hasi di 
pa e turistanan cu ta bini aki 
ta resulta riba nan mes un pro- 
paganda incontrolable, pa e bon 
trato recibi; pa e beye2,a di e 
Isla di Aruba y pa nos suave 
clima tropical of sea pa e mi- 
hor propaganda cu por tin, nos 
ta nota cu aki na Aruba mes 
tambe tin un cambio.... un cam- 
bio no visible unicamente den e 
boroto di bull-do2;ernan cu ta 
tumba cadushi of murayanan di 
beton bieuw pa implanta pro- 
greso, sino tambe un cambio den 
e ambiente mes cu nos ta res- 

Naturalmente cu, mei-mei di 
e optimismo y entusiasmo gene- 
ral, tin tambe algun hende of 
grupo menos optimista y menos 
entusiasta. Esey ta inevitable. 
Nunca tur miembro, tur habi- 
tante di un comunidad of po- 
blacion por pensa exactamente 
mescos riba un of otro situa- 
cion. Pero loke si ta sigur, ta 
cu e confianza den nos futuro 
ta casi general of sea di mayoria 


Projecto di 

Den e plan di Desaroyo di 
Aruba, lista di projecto pa fi- 
nanza den e 2da fase door di 
vudanza di Hulanda, algun 
tempo pasa a ser PENSA pa 
extension di e planta di awa 
cu un Unidad di 6000 ton pa 
dia, pa reemplaza dos Unidad 
bieuw di 2000 ton. 

Durante un estudio profun- 
do a ser constata cu e pronos- 
tico NORMAL di e aumento 
di consumo di awa ta rekeri 
unicamente un unidad di 3000 

A base di e pronosticacion 
aki a ser entrega cerca Gobier- 
no Hulandes na principio di 
1968 un peticion pa finanza ex- 
tension di e planta di awa den 
cuadro di e 2da fase te cu un 
suma di f. 2.300.000,— 

Sinembargo durante transcur- 
so di tempo despues di a en- 
trega e peticion aki riba men- 
ciona cerca Gobierno Hulan- 


ambiente 

nos habitantenan. 

Naturalmente cu esnan cu tin 
un opinion diferente riba nos 
situacion economico (turistica), 
actual y den futuro tin derecho, 

dadano di expresa esey, pues 
mira y pisa un situacion for di 
diferente banda, ta e manera 
mas apropia y prudente pa 
saka un analisis obhetivo di e 
situacion ey. 

Sinembargo critica den tal 
caso, ta unicamente eficaz; cri- 

te un meta, si e ser hasi sano 
y constructivamente. 

Y considerando e pronostico 
hasi pa e anja aki, y e ambien- 
te general cu ta reina den nos 
Pueblo, nos tin ainda mas con- 
fianza den progreso y futuro di 
nos Isla. Dos Hotel lo habri nan 
porta e anja aki y cu esaki nos 
por ofrece turistanan mas aco- 
modacion y tambe lo ta un 
contribucion na cumpli cu e 
necesidadnan pa promocion di 
turismo riba Aruba. 


extension di planta di 

des, e projecto di Disulfuriza- 
cion di Lago a haya forma con- 

Pues na fin di anja 1968 Lago 
a anuncia ehecucion di e pro- 
jecto di Disulfurizacion. 

A resulta awor cu Lago tin 
intencion di tuma pa su uso 
como 2.400.000 ton di awa pa 
anja pa su projecto, y cu e ga- 
rantia di lo tuma pa su consumo 
e minimo di 1.800.000 ton pa 
anja. E consumo actual di Lago 
ta monta na mas of menos 1 
mijon di ton pa anja. Y ta 
basa riba un pronosticacion si- 
gur Bestuurscollege di Aruba 
ta acerca Eilandsraad pa un 
modificacion den e presupues- 
to, cual modificacion a ser 
accepta door di Eilandsraad di 

E inversion total pa henter 
e projecto aki ta suma na 
f. 4.900.000,—. Y ta pesey 
Gobierno di Aruba a acerca Go- 

9 


Eilandsraad di Aruba a accep- 
ta e proposicion di Bestuurs- 
college pa vota credito disponi- 
ble pa construccion di un school 
na Macuarima. 

Un di e distritonan cu ta sin- 
ti hopi falta di lokalnan adecua- 
do pa educacion escolar ta San- 
ta Cruz. 

Pa anjanan largo caba tin 6 
lokal di urgencia, e.o. 4 den 
uso na St. Jozef-school y 2 lokal 
na Mariaschool cu ya a ser des- 

E situacion den e distrito di 
Santa Cruz ta di tal forma, cu 
prioridad mester ser duna pa 
yega na un solucion pa e pro- 
blema aki den e distrito di San- 
ta Cruz. 

E caso aki a ser treci tambe 
en particular na atencion di Su 
Excellencia Ministro di Educa- 


awa aproba 

bierno Hulandes, mediante Go- 
bierno Central, pa aproba un 
Unidad di 6000 ton envez di 
un Unidad di 3000 ton pa dia. 

Y no solamente e consumo 
di awa pa Lago a ser aumenta, 
pero tambe Lago a aumenta su 
consumo di energia electrico. 
En vista di e urgencia tras di 
e plannan aki, Bestuurscollege 
di Aruba a bolbe tuma contac- 
to cu Gobierno Hulandes, me- 
diante Gobierno Central pa apu- 
ra aprobacion di e plannan aki. 

Bestuurscollege a pidi Ei- 
landsraad autorizacion pa sigi 
traha riba e projecto aki pa 
complete y pa na su debido tem- 
po sera contrato nan necesario 
pa cu esaki. 

E proposicion di Bestuurs- 
college di Aruba a ser accepta 
durante e tenida publica di 
Eilandsraad dia 31 di januari 
19 <^. 


cion di Hulanda, durante su 
bishita aki na Aruba. 

Dos di e lokalnan di St. Jo- 
Zefschool ta situa den e edifi- 
cio di Club San Martin; un klas- 
lokal den un cas di biba; y un 
klas lokal den e Club di Trap- 
pers, un orgnizacion di deporte 
di football. 

E dos lokalnan di Mariaschool 
ta situa den dos lokal di e cas 
di convento di e Zusternan, cual 
edificio a ser construi na anja 
1910. 

Confronta cu e problema aki, 
Su Excellencia Vice Ministro 
presidente di Hulanda a ofrece, 
cu Hulanda lo financia e con- 
struccion y su amueblamiento. 

E inversion den construccion 
di e school na Macuarima di 8 
klas-lokal ta monta na e suma 
di f. 349.500,— y ta ser calcu- 
la pa como 350 a 400 discipulo. 

E condicionnan cu cual e 
construccion aki ta tuma lugar, 
ta cu teritorio Insular di Aruba 
mester cubri di su mes 25% di 
e gastonan di construccion y 
mester finanza e exploitacion di 
e school aki, cual contribucion 
di Gobierno di Aruba ta mon- 
ta anto na e suma di f. 87.375,— 
den construccion. 

Ya desde 23 di december di 
anja 1968 un destaho publico 
a tuma lugar pa construccion di 
e school aki. Ta ser trata pa 
tuma e school-lokalnan aki den 
uso den e anja escolar 1969/ 
1970. Pa e motibonan aki Be- 
stuurscollege di Aruba a acer- 
ca Eilandsraad pa aproba credito 
y construcdon di e school aki 

Y cu esaki awor Santa Cruz 
a logra haya, despues di hopi 
anja lokal nan adecuado pa 
duna e hubentud di Santa Cruz 
educacion. Un vacio cu pa hopi 
anja largo tabata ser sinti den 
henter e Pueblo di Santa Cruz. 





